Històries de Barcelona. Bdebarna : Desagradable paisatge urbà
Nuit - 21/07/2008 22:12
Suposo que dependrà dels diners que tinguin les comunitats de veïns per arreglar les facanes... entre llogaters, tendes i propietaris va el joc...
Enric J.S. - 21/07/2008 22:23
Segur que hi té molt a veure el que dius, però crec que no és de rebut que passin tants anys sense arreglar-se. Recordes la campanya: "Barcelona posa't guapa"?.
Per altre banda conec moltes comunitats de veïns que, per molt menys, l'Ajuntament els ha obert expedient de reparació urgent. O tots moros o tots cristians.
Lletraferit - 22/07/2008 06:39
Segons com, aquest verd pot semblar 'verde esperanza'...
http://www.bdebarna.net/v2_/mapa.php?mapa_id=56&historia=1694
Enric J.S - 23/07/2008 23:14
Ostres,Lletraferit sembla que la foto que il.lustra la teva història està feta al mateix indret amb diferentes dates; cosa que encara dona més força a la meva tesis de deixadesa general.
Esperança, quina?.
Lletraferit - 24/07/2008 10:35
Hola Enric, l’esperança es porta tan endins del cor, que no es veu i segons com cal explicar-la.
A la vida real les cases es fan velles i acaben fetes malbé.
Al carrer de Montcada totes les cases son fetes de pedra picada i no cal posar-hi xarxes verdes.
En canvi, al carrer de Sant Pere més baix moltes cases son construïdes amb pedrotes i argila i calç, i el temps les esmicola i desprenen runes i ha calgut -provisionalment- posar-hi xarxa verda.
La nostra ciutat és plena de ‘progrés’, no para de tenir ‘progrés’ i en nom del progrés ens entabanen per a construïr disbarats legals i il·legals.
Els de la meva edat hem vist 3 places de Les Glòries diferents.
I ara comença la quarta plaça de les Glòries (oi Kim?)
I tot es fa en nom del progrés.
Els ximplets que ens manen son capaços de tirar a terra petites joies humanes per tal de ‘sanejar’ el barri i quedar bé amb alguns constructors.
La meva esperança és que el carrer de Sant Pere més baix, a pesar d’aquells ximplets que dic, conservi el seu glamour de la Barcelona antiga, una mica vetusta, però amb l’encant de la ciutat de fa cent-cinquanta anys.
Tot i les xarxes verdes, al carrer ‘més baix’ alguns balcons mostren la verdor de les plantes urbanes i fins i tot s’hi endevina una ‘planta dels diners’, que tant bon resultat dona tenir-la.
Tinc l’esperança de que els veïns que les reguen ho puguin fer per molts anys.
Per a mi, el ‘progreso’ tant sols és una paraula (i un diari de Lugo)
fkuku - 25/07/2008 12:19
Ja fa molts anys que hi son aquestes xarxes i van acumulant temps i fan la feina bruta que l'ajuntament ha previst per al que queda del barri. Donar aspecte de deixadesa i abandó.
Això son tàctiques de mobbing, doncs què li costaria a l'ajuntament buidar-les de la porqueria acumulada. Han demostrat que quan volen se'ls gasten com si res en campanyes absurdes o esborrant graffits que son vertaderes obres d'art al carrer.
L'edifici amenaçat per la trituradora municipal que hi ha davant del palau de la música ha estat cobert per una xarxa d'aquestes, i pel que sembla encara no s'hi ha desprès cap pedra. Això sí, el que volen és que faci l'efecte de que pot caure en qualsevol moment.
Joancg - 26/07/2008 13:44
No home, que no veieu que ja que no hi ha arbres posen aquest sistema per a donar ombra als vianants.
Sou uns mal pensats!
fkuku - 10/08/2008 01:27
Bdebarna o be de merda? cap a on anem?
Enric J.S. - 10/08/2008 19:55
Amb aquestes calors i amb la neurona mig de vacances no entenc el sentit que li vols donar al teu comentari. Serías tan amable d'explicar-te una mica més?.
fkuku - 13/08/2008 02:36
Desgraciadament hi ha poca cosa a explicar, els gargots aquests diuen més que mil paraules. I mira que son expresius i simpàtics.
I quina calda que fot...
fkuku - 13/08/2008 02:43
Collons! veritat que no te sentit aqui aquest comentari? ara sí que se m'ha anat la flapa...
• Enric J.S. - Dilluns, 21 de juliol de 2008
Desagradable paisatge urbà